Document ID: 31988R2394

*****
ΚΑΝΟΝΙΣΜΟΣ (ΕΟΚ) αριθ. 2394/88 ΤΗΣ ΕΠΙΤΡΟΠΗΣ
της 29ης Ιουλίου 1988
που τροποποιεί τον κανονισμό (ΕΟΚ) αριθ. 2352/87 για τον καθορισμό των λεπτομερειών εφαρμογής της απόσταξης που αναφέρεται στο άρθρο 36 του κανονισμού (ΕΟΚ) αριθ. 822/87 του Συμβουλίου για την περίοδο 1987/88
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 2253/88 (2), και ιδίως το άρθρο 6 παράγραφος 3 και το άρθρο 36 παράγραφος 6,
Εκτιμώντας:
ότι ο κανονισμός (ΕΟΚ) αριθ. 2352/87 της Επιτροπής (3) προβλέπει στο άρθρο 2 παράγραφος 3 ότι από τις ποσότητες οίνου που εξάγονται πριν από τις 31 Ιουλίου 1988 αφαιρούνται οι ποσότητες οι οποίες υπόκεινται στην υποχρέωση απόσταξης· ότι ορισμένοι εμπορευόμενοι συνάντησαν δυσκολίες όσον αφορά την πραγματοποίηση του συνόλου των προβλεπόμενων εξαγωγών εντός της καθορισμένης προθεσμίας· ότι, κατά συνέπεια, είναι σκόπιμο να παραταθεί η προθεσμία αυτή και να προσαρμοσθούν κατάλληλα ορισμένες ημερομηνίες·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 παράγραφοι 1, 2 και 3, στο άρθρο 8 παράγραφος 2 και στο άρθρο 13 του κανονισμού (ΕΟΚ) αριθ. 2352/87, η ημερομηνία «31 Ιουλίου 1988» αντικαθίσταται από την ημερομηνία « 22 Αυγούστου 1988».
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαΐκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Ιουλίου 1988.

Labels: 17